एक-आध महीने की बात है, प्रियंका चोपड़ा का भी मज़ाख़ उड़ाया गया था क्यूंकि निक जोनास के साथ मंगनी की है। ख़ैर, यहाँ तो 10 साल का ही फ़र्क़ है। औरत की उम्र ज़्यादा हो तो लोगों को तीन या पांच साल भी बहुत ज़्यादा लगते हैं। मैंने अपने दोस्तों में, पढ़े-लिखे और काफ़ी हद तक आज़ाद ख़्याल लोगों के मूँह से 'क्रेडल-स्नैचर' जैसी अजीब संज्ञाएँ सुनी हैं, यानी पालने से बच्चा चुराने वाली। चाहे छेड़ने के लिए कहा हो, मगर आज भी युवा पीढ़ी की नज़र में भी, 30 साल की लड़की को 25 साल के लड़के पे नज़र डालने का हक़ नहीं है।